**Victoria California Woodhull** (født **Claflin** 23. september 1838 i Homer, Ohio, død 9. juni 1927 i Bredon, Wychavon District, Worcestershire, England) var en amerikansk suffragist, skribent, redaktør og politiker. Hun var i 1872 den første kvinne som gikk til valg for å bli USAs president. Woodhull talte for kvinners rett til å bestemme over sitt kjærlighetsliv uten innblanding fra staten (Free Love Movement).

Liv og virke
------------

Victoria giftet seg i en alder av 15 år (1853) med Canning Woodhull. Paret fikk to barn, men skilte seg i 1864. Victoria Woodhull og hennes søster Tennessee Celeste Claflin, var involvert i spritistbevegelsen. Victoria ble et populært medium, og de to søstrene reiste rundt og underholdt med sin spiritisme. Victoria giftet seg i 1866 oberst James H. Blood som introduserte henne til ulike reformbevegelser.

Victoria Woodhull og søsteren Tennessee møtte industrimannen Cornelius Vanderbilt som var interessert i spiritisme. Han antas å ha finansiert søstrenes aksjemeglervirksomhet. De ble de to første kvinner i USA som hadde sin egen bank på Wall Street.

Woodhull utga fra 1870 det radikale, politiske tidsskriftet *Woodhull and Claflin's Weekly.* Tidsskriftet utga den første engelske oversettelse av Karl Marx' det kommunistiske manifest. I tidsskriftet gikk hun også inn for den såkalte *Free Love Movement,* som innebar at kjærlighetslivet tilhørte privatlivet, og skulle kunne skje uten innblanding fra staten. Hun var i dette spørsmålet influert av Charles Fourier.

Sammen med Elizabeth Cady Stanton var hun blant de to første kvinner til å tale i kongressen. Woodhull ble oppmuntret i sitt arbeid også av Susan B. Anthony og andre suffragetter, men Anthony trakk senere sin støtte til Woodhull da hun fant henne for radikal.

Woolhull stilte til i 1872 valg som president i USA. Valgdagen tilbrakte hun og hennes søster Tennessee i fengsel. De var anklaget for å ha brukt det offentlige postvesenet ulovlig for utsendelse av usedelige tekster; det dreide seg om en aksjemeglers deltakelse i orgier.

I 1877 flyttet Victoria og Tennessee til England. Victoria Woodhull inngikk sitt tredje ekteskap i England i 1883, med bankieren John Biddulph Martin.

* Victoria Woodhulls søster Tennessee Claflin.Victoria Woodhulls søster Tennessee Claflin.
* Karikatur av Thomas Nast 1872.Karikatur av Thomas Nast 1872.
* Beskrivelse i Harper's Weekly om da Victoria Woodhull og Tennesse Claflin ble nektet å stemme i 1871.Beskrivelse i Harper's Weekly om da Victoria Woodhull og Tennesse Claflin ble nektet å stemme i 1871.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Victoria-Woodhull, besøkt 9. oktober 2017[Hentet fra Wikidata]
2. ↑   Autorités BnF, oppført som Victoria C. Woodhull, BNF-ID 11942779c[Hentet fra Wikidata]
3. ↑   www.fembio.org, besøkt 5. mai 2019[Hentet fra Wikidata]
4. 1 2   Find a Grave, Find a Grave 8616083, besøkt 9. oktober 2017[Hentet fra Wikidata]
5. 1 2   The Feminist Companion to Literature in English, side(r) 1184[Hentet fra Wikidata]
6. ↑   Social Networks and Archival Context, SNAC Ark-ID w62f8f5k, besøkt 9. oktober 2017[Hentet fra Wikidata]
7. ↑   Find a Grave, Find a Grave 8616083, besøkt 27. desember 2021[Hentet fra Wikidata]
8. 1 2 3   Find a Grave, Find a Grave 8616083[Hentet fra Wikidata]
9. ↑   www.womenofthehall.org[Hentet fra Wikidata]
10. 1 2  «Victoria Woodhull». *Biography* **(engelsk)**. Besøkt 7. mars 2019.
11. 1 2 3 4 5  «Victoria California Claflin Woodhull». Besøkt 7. mars 2019.
12. ↑  David S. D’Amato. «Free Love: Victoria Woodhull». *Libertarianism.org* **(engelsk)**. Besøkt 7. mars 2019.

Eksterne lenker
---------------

* (en) Victoria Woodhull – kategori av bilder, video eller lyd på Commons Rediger på Wikidata
* (en) Victoria Woodhull hos American National Biography Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC
 |